Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
10 ก.ค. 2558

SET ยืนเหนือ 1,480  จุด จะมีจังหวะ “กลับตัว” ระยะสั้น
ดัชนี SET อยู่ที่ 1,478.74 จุด +6.17 จุด +0.42% ปริมาณซื้อขาย 16,510 ลบ.
แนวรับ:          1,470          แนวต้าน:        1,480/1,495
 
สรุปทิศทางและแนวโน้มตลาด
SET ฟื้นตัวเด่นตั้งแต่เปิดตลาด…แต่จะมีสัญญาณ “บวก” ก็ต่อเมื่อยืนได้เหนือ 1,480 จุดวันนี้: SET ฟื้นตัวเด่นตั้งแต่เปิดตลาด ตามการฟื้นตัวของตลาดหุ้นโลกเช้านี้ หลังกรีซยื่นแผนปฎิรูปนโยบายการคลังให้กับเจ้าหนี้ EU อีกครั้งหนึ่ลเมื่อคืนนี้ ซึ่งคาดว่าจะมีข้อสรุปจากเจ้าหนี้ EU ในวันอาทิตย์นี้ ทั้งนี้ถ้าพิจารณาในเชิงเทคนิค จะเห็น Momentum การฟื้นตัวก็ต่อเมื่อ SET สามารถยืนได้เหนือ 1,480 จุดวันนี้ ซึ่งจะมีเป้าหมายระยะสั้นไปที่ 1,495/1,515 จุด ตามลำดับ ขณะที่ Upside ที่มากกว่านั้นต้องรอการปรับสูงขึ้นเหนือ 1,515 จุด
กลุ่มธนาคาร และสื่อสาร ดูแข็งแกร่งกว่าตลาด: จากกราฟเปรียบเทียบกลุ่มอุตสาหกรรมกับ SET ทั้ง 3 กลุ่มใหญ่จะเห็นว่ากลุ่มพลังงานที่แข็งแกร่งกว่าตลาดก่อนหน้านี้ เริ่มมีสัญญาณ “Underperform” ในกราฟระยะสัปดาห์ ขณะที่กลุ่มธนาคาร (แม้คาดการณ์กำไร 2Q15 ยังไม่ใช่จุดต่ำสุด) และกลุ่มสื่อสาร มีแนวโน้ม “Outperform” ตลาด ทำให้เราแนะนำ “ซื้อ” INTUCH ADVANC TRUE TRUEIF รวมไปถึง “เก็งกำไร” ในจังหวะ Rebound กลุ่มธนาคาร อย่าง BBL KBANK TISCO ขณะที่กลุ่มพลังงาน แนะนำ “ขาย” PTTEP (พื้นฐาน 93 บาท) และลดสัดส่วนหุ้นกลุ่มโรงกลั่นอย่าง PTTGC TOP
หุ้นที่น่าสนใจทางเทคนิค
PLE “ซื้อ” ราคาหุ้นดีดตัวขึ้นครั้ง แท่งเทียนทำรูปแบบ Rising Method พร้อมปริมาณการซื้อขายที่เพิ่มสูงขึ้น กำลังทดสอบเส้นค่าเฉลี่ย 3 เดือนบริเวณ 1.54 บาท หากสามารถผ่านไปได้จะมีแนวต้านถัดไปที่ 1.60 และ 1.70 บาท
PYLON “ซื้อ” ราคาหุ้นมีจังหวะฟื้นตัวขึ้นต่อเนื่องหลังพักตัวพร้อมปริมาณการซื้อขายหนาแน่น สามารถกลับมายืนเหนือเส้นค่าเฉลี่ยระยะสัปดาห์ได้ เป็นจังหวะซื้อเก็งกำไร มีเป้าหมายแรกที่ 12.00 บาท และถัดไปที่ 12.50 บาท
SVI “ซื้อ” ราคาหุ้นมีจังหวะฟื้นตัวขึ้นต่อหลังปรับตัวลงแรง สามารถกลับมายืนเหนือเส้นค่าเฉลี่ย 7 วันได้อีกครั้ง เป็นจังหวะซื้อเก็งกำไรตามการฟื้นตัว มีแนวต้านแรกที่ 4.40 บาท และแนวต้านถัดไปที่ 4.54 บาท
Futures แนวรับ         แนวต้าน
SET50       955            965
                950            960
Gold        18800          18900
               18700          19000
Oil           2000           2020
               1950           2070